CELEX: 32020D0614
Language: ro
Date: 2020-04-30 00:00:00
Title: Decizia (UE) 2020/614 a Băncii Centrale Europene din 30 aprilie 2020 de modificare a Deciziei (UE) 2019/1311 privind o a treia serie de operațiuni țintite de refinanțare pe termen mai lung (BCE/2020/25)

5.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 141/28
               
            
         DECIZIA (UE) 2020/614 A BĂNCII CENTRALE EUROPENE
         din 30 aprilie 2020
         de modificare a Deciziei (UE) 2019/1311 privind o a treia serie de operațiuni țintite de refinanțare pe termen mai lung (BCE/2020/25)
         Consiliul guvernatorilor Băncii Centrale Europene,
         având în vedere Tratatul privind funcționarea Uniunii Europene, în special articolul 127 alineatul (2) prima liniuță,
         având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță, articolul 12.1, articolul 18.1 a doua liniuță și articolul 34.1 a doua liniuță,
         având în vedere Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului de politică monetară a Eurosistemului (Orientarea privind documentația generală) (BCE/2014/60) (1),
         întrucât:
         
                     (1)
                  
                  
                     În conformitate cu articolul 1 alineatul (4) din Orientarea (UE) 2015/510 (BCE/2014/60), Consiliul guvernatorilor poate schimba oricând mijloacele, instrumentele, cerințele, criteriile și procedurile de punere în aplicare a operațiunilor de politică monetară ale Eurosistemului.
                  
               
                     (2)
                  
                  
                     La data de 22 iulie 2019, în scopul îndeplinirii mandatului său de asigurare a stabilității prețurilor, precum și pentru a contribui la menținerea unor condiții favorabile de creditare bancară și pentru a sprijini orientarea acomodativă a politicii monetare în statele membre a căror monedă este euro, Consiliul guvernatorilor a adoptat Decizia (UE) 2019/1311 a Băncii Centrale Europene (BCE/2019/21) (2). Această decizie a prevăzut o a treia serie de operațiuni țintite de refinanțare pe termen mai lung (targeted longer-term refinancing operations) (denumite în continuare „TLTRO-III”) care urmau să fie desfășurate în perioada septembrie 2019-martie 2021.
                  
               
                     (3)
                  
                  
                     La 12 martie 2020, pentru a susține accesul la credite bancare al celor mai afectați de răspândirea pandemiei de coronavirus (COVID-19), în special al întreprinderilor mici și mijlocii, Consiliul guvernatorilor a decis modificarea anumitor parametri-cheie ai TLTRO-III. La 16 martie 2020, Consiliul guvernatorilor a adoptat Decizia (UE) 2020/407 a Băncii Centrale Europene (ECB/2020/13) (3) pentru a pune în aplicare unele dintre aceste modificări. Prezenta decizie este necesară pentru punerea în aplicare a modificărilor suplimentare decise de Consiliul guvernatorilor, în special pentru a prevedea reducerea temporară a ratelor dobânzii aplicate tuturor TLTRO-III și pentru a reduce, în anumite condiții, pragul de performanță a activității de creditare.
                  
               
                     (4)
                  
                  
                     În ceea ce privește decizia de reducere a pragului de performanță a activității de creditare, la 12 martie 2020, Consiliul guvernatorilor a decis că acesta ar trebui redus la 0 % în ceea ce privește perioada cuprinsă între 1 aprilie 2020 și 31 martie 2021. Pentru a ține seama, de asemenea, de creditele deja acordate de bănci de la începutul crizei provocate de pandemia de coronavirus (COVID-19) în Europa, se modifică data de începere a acestei perioade, care devine 1 martie 2020, astfel cum s-a decis la 30 aprilie, în timp ce data de încheiere rămâne neschimbată, respectiv 31 martie 2021. În plus, pentru a răspunde diminuării preconizate a creditării bancare începând cu 1 martie 2020, devierea de la soldul de referință pentru a obține reducerea maximă prin intermediul criteriilor precedente de performanță a activității de creditare se reduce la 1,15 % de la 2,5 %.
                  
               
                     (5)
                  
                  
                     În plus, la 30 aprilie, pentru a sprijini în continuare acordarea de credite gospodăriilor și firmelor în contextul perturbărilor economice importante și al incertitudinii sporite, Consiliul guvernatorilor a decis să prevadă o reducere temporară suplimentară a ratelor dobânzii aplicate tuturor TLTRO-III în anumite condiții.
                  
               
                     (6)
                  
                  
                     Pentru a aplica cu efect imediat acești parametri ajustați, prezenta decizie ar trebui să intre în vigoare fără întârziere.
                  
               
                     (7)
                  
                  
                     Prin urmare, Decizia (UE) 2019/1311 (BCE/2019/21) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificări
            Decizia (UE) 2019/1311 (BCE/2019/21) se modifică după cum urmează:
            
                        1.
                     
                     
                        Articolul 1 se modifică după cum urmează:
                        
                                    (a)
                                 
                                 
                                    următoarele definiții se înlocuiesc după cum urmează:
                                    
                                                „1.
                                             
                                             
                                                «creditare netă de referință» înseamnă valoarea creditării nete eligibile pe care un participant trebuie să o depășească în a doua perioadă de referință și, cu titlu opțional, în perioada de referință specială, pentru a se califica pentru o rată a dobânzii la împrumuturile participantului care este mai scăzută decât rata inițială aplicată și care se calculează în conformitate cu principiile și detaliile prevăzute la articolul 4 și, respectiv, în anexa I”;
                                             
                                          
                                                „12.
                                             
                                             
                                                «ajustare de stimulare a ratei dobânzii» înseamnă reducerea, dacă este cazul, a ratei dobânzii aplicabile sumelor împrumutate în cadrul TLTRO-III, exprimată ca o fracțiune din diferența medie între nivelul maxim posibil al ratei dobânzii relevante și nivelul minim posibil al ratei dobânzii relevante, calculată în conformitate cu detaliile prevăzute în anexa I”;
                                             
                                          
                              
                                    (b)
                                 
                                 
                                    se adaugă următoarele definiții:
                                    
                                                „23.
                                             
                                             
                                                «durata rămasă a respectivei TLTRO-III» înseamnă perioada de la data decontării respectivei TLTRO-III până la 23 iunie 2020 și perioada de la 24 iunie 2021 până la data scadenței sale sau data rambursării anticipate, după caz, excluzând astfel perioada de rată a dobânzii specială;
                                             
                                          
                                                24.
                                             
                                             
                                                «perioada de rată specială a dobânzii» înseamnă perioada cuprinsă între 24 iunie 2020 și 23 iunie 2021;
                                             
                                          
                                                25.
                                             
                                             
                                                «perioada de referință specială» înseamnă perioada cuprinsă între 1 martie 2020 și 31 martie 2021.”.
                                             
                                          
                              
                  
                        2.
                     
                     
                        Articolul 5 se înlocuiește cu următorul text:
                        
                           „Articolul 5
                           
                           Dobânzi
                           
                              (1)   Rata dobânzii aplicabilă sumelor împrumutate în cadrul fiecărei TLTRO-III de participanți a căror creditare netă eligibilă în cursul perioadei de referință speciale atinge sau depășește creditarea netă de referință a acestora se calculează după cum urmează, sub rezerva condiției prevăzute la articolul 6 alineatul (3a):
                              
                                          (a)
                                       
                                       
                                          pe perioada de rată specială a dobânzii, rata dobânzii este rata medie a dobânzii la facilitatea de depozit în perioada respectivă minus 50 de puncte de bază. Rata dobânzii rezultată nu este, în niciun caz, mai mare de minus 100 de puncte de bază; și
                                       
                                    
                                          (b)
                                       
                                       
                                          pe parcursul duratei rămase a respectivei TLTRO-III, rata dobânzii este rata medie a dobânzii la facilitatea de depozit pe durata respectivei TLTRO-III.
                                       
                                    
                           
                              (2)   Rata dobânzii aplicabilă sumelor împrumutate în cadrul fiecărei TLTRO-III de participanți a căror creditare netă eligibilă în perioada de referință specială este mai scăzută decât creditarea netă de referință a acestora, dar a căror creditare netă eligibilă în a doua perioadă de referință depășește creditarea netă de referință a acestora, se calculează după cum urmează:
                              
                                          (a)
                                       
                                       
                                          în perioada de rată specială a dobânzii, rata dobânzii este cea mai mică dintre următoarele valori: (i) rata medie a dobânzii la operațiunile principale de refinanțare în perioada respectivă minus 50 de puncte de bază; și (ii) rata dobânzii calculată în funcție de devierea de la soldul de referință, conform literei (b); și
                                       
                                    
                                          (b)
                                       
                                       
                                          pe parcursul duratei rămase a respectivei TLTRO-III, rata dobânzii este mai mică decât rata medie a dobânzii la operațiunile principale de refinanțare pe durata respectivei TLTRO-III și poate coborî până la nivelul ratei medii a dobânzii la facilitatea de depozit pe durata respectivei TLTRO-III, în funcție de devierea de la soldul de referință.
                                       
                                    
                           
                              (3)   Rata dobânzii aplicabilă sumelor împrumutate în cadrul fiecărei TLTRO-III de participanți a căror creditare netă eligibilă, atât în perioada de referință specială, cât și în a doua perioadă de referință este mai scăzută decât creditarea netă de referință a acestora, se calculează după cum urmează:
                              
                                          (a)
                                       
                                       
                                          pe perioada de rată specială a dobânzii, rata dobânzii este rata medie a dobânzii la operațiunile principale de refinanțare valabilă în perioada respectivă minus 50 de puncte de bază; și
                                       
                                    
                                          (b)
                                       
                                       
                                          pe parcursul duratei rămase a respectivei TLTRO-III, rata dobânzii este rata medie a dobânzii la operațiunile principale de refinanțare pe durata respectivei TLTRO-III.
                                       
                                    
                           
                              (4)   Anexa I cuprinde detalii suplimentare cu privire la modul de calculare a ratei dobânzii. Rata finală a dobânzii și datele relevante pentru calcularea acesteia sunt comunicate participanților în conformitate cu calendarul orientativ pentru TLTRO-III publicat pe website-ul BCE.
                           
                           
                              (5)   Arieratele sunt purtătoare de dobânzi la scadenţa fiecărei TLTRO-III sau la rambursarea anticipată, astfel cum se prevede la articolul 5a, după caz.
                           
                           
                              (6)   În cazul în care, din cauza adoptării măsurilor reparatorii disponibile unei BCN în conformitate cu reglementările sau contractele sale, un participant este obligat să ramburseze soldurile TLTRO-III înainte ca devierea de la soldul de referință și ajustarea de stimulare a ratei dobânzii rezultată, dacă este cazul, să fie comunicate acestui participant, rata dobânzii aplicabilă sumelor împrumutate de acest participant în cadrul fiecărei TLTRO-III este stabilită la un nivel de: (a) pe perioada de rată specială a dobânzii, rata medie a dobânzii la operațiunile principale de refinanțare valabilă în perioada respectivă minus 50 de puncte de bază; și (b) pentru durata rămasă a respectivei TLTRO-III, rata medie la operațiunile principale de refinanțare pe durata respectivei TLTRO-III până la data la care efectuarea rambursării a fost solicitată de BCN. În cazul în care această rambursare este solicitată după devierea de la soldul de referință, iar ajustarea de stimulare a ratei dobânzii rezultată, dacă este cazul, a fost comunicată participantului, rata dobânzii aplicabilă sumelor împrumutate de acest participant în cadrul fiecărei TLTRO-III se stabilește în conformitate cu alineatele (1)-(3)”.
                           
                        
                     
                  
                        3.
                     
                     
                        Articolul 6 se modifică după cum urmează:
                        
                                    (a)
                                 
                                 
                                    alineatul 1 litera (b) se înlocuiește cu următorul text:
                                    
                                                „(b)
                                             
                                             
                                                datele referitoare la (i) a doua perioadă de referință și, (ii) cu titlu opțional, la perioada de referință specială, în scopul stabilirii ratelor dobânzii aplicabile (denumite în continuare „al doilea raport”).
                                             
                                          
                              
                                    (b)
                                 
                                 
                                    se adaugă alineatul (3a):
                                    
                                       „(3a)   Participanții care intenționează să beneficieze de ratele dobânzii prevăzute la articolul 5 alineatul (1) își exercită această opțiune prin furnizarea separată, în al doilea raport, a datelor privind perioada de referință specială, precum și a evaluării auditorului cu privire la aceste date în conformitate cu articolul 6 alineatul (6) litera (b). În cazul în care aceste condiții nu sunt îndeplinite, rata dobânzii aplicabilă sumelor împrumutate de participanți se calculează în conformitate cu articolul 5 alineatul (2) sau (3). Nu se aplică nicio sancțiune pentru netransmiterea datelor privind perioada de referință specială și/sau a rezultatelor evaluării auditorului cu privire la aceste date”;
                                    
                                 
                              
                                    (c)
                                 
                                 
                                    alineatul (6) primul paragraf se înlocuiește cu următorul text:
                                    
                                       „(6)   Fiecare participant se asigură că un auditor extern evaluează calitatea datelor depuse în conformitate cu alineatele (1)-(3a) în conformitate cu următoarele reguli:
                                    
                                 
                              
                                    (d)
                                 
                                 
                                    alineatul (6) litera (c) primul paragraf se înlocuiește cu următorul text:
                                    
                                                „(c)
                                             
                                             
                                                evaluările auditorului se axează pe cerințele prevăzute la alineatele (2), (3a) și (4). În special, auditorul:”.
                                             
                                          
                              
                  
                        4.
                     
                     
                        La articolul 7 alineatul (1), literele (b), (d) și (e) se înlocuiesc cu următorul text:
                        
                                    „(b)
                                 
                                 
                                    În cazul în care un participant nu pune rezultatele evaluării de către auditor a primului raport la dispoziția BCN relevante până la termenul relevant prevăzut în calendarul orientativ pentru TLTRO-III publicat pe website-ul BCE, participantul rambursează toate sumele restante împrumutate în cadrul TLTRO-III în ziua decontării următoarei operațiuni principale de refinanțare la rata medie a operațiunii principale de refinanțare pe durata fiecărei TLTRO-III respective, până la data decontării rambursării, cu excepția perioadei de rată specială a dobânzii, când se aplică rata medie la operațiunile principale de refinanțare pe o astfel de perioadă minus 50 de puncte de bază.
                                 
                              
                                    (d)
                                 
                                 
                                    În cazul în care un participant nu pune rezultatele evaluării de către auditor a celui de-al doilea raport la dispoziția BCN relevante până la termenul relevant, sumelor împrumutate de acel participant în cadrul TLTRO-III li se aplică rata medie a operațiunii principale de refinanțare pe durata fiecărei TLTRO-III respective, cu excepția perioadei de rată specială a dobânzii, când se aplică rata medie la operațiunile principale de refinanțare pe o astfel de perioadă minus 50 de puncte de bază.
                                 
                              
                                    (e)
                                 
                                 
                                    În cazul în care un participant nu respectă în orice alt mod obligațiile prevăzute la articolul 6 alineatele (6) sau (7), sumelor împrumutate de acel participant în cadrul TLTRO-III li se aplică rata medie a operațiunii principale de refinanțare pe durata fiecărei TLTRO-III respective, cu excepția perioadei de rată specială a dobânzii, când se aplică rata medie la operațiunile principale de refinanțare pe o astfel de perioadă minus 50 de puncte de bază.”.
                                 
                              
                  
                        5.
                     
                     
                        Anexele I și II se modifică în conformitate cu anexa la prezenta decizie.
                     
                  
         
            Articolul 2
            Intrare în vigoare
            Prezenta decizie intră în vigoare la 5 mai 2020.
         
         
            Adoptată la Frankfurt pe Main, 30 aprilie 2020.
            
               
                  Pentru Consiliul guvernatorilor BCE
               
               
                  Președinta BCE
               
               Christine LAGARDE
            
         
         
            (1)  Acest număr va fi alocat de Oficiul pentru Publicații al Uniunii Europene atunci când decizia se publică în Jurnalul Oficial.JO L 91, 2.4.2015, p. 3.
         
            (2)  Decizia (UE) 2019/1311 a Băncii Centrale Europene din 22 iulie 2019 privind o a treia serie de operațiuni țintite de refinanțare pe termen mai lung (BCE/2019/21) (JO L 204, 2.8.2019, p. 100).
         
            (3)  Decizia (UE) 2020/407 a Băncii Centrale Europene din 16 martie 2020 de modificare a Deciziei (UE) 2019/1311 privind o a treia serie de operațiuni țintite de refinanțare pe termen mai lung (BCE/2020/13) (JO L 80, 17.3.2020, p. 23).
      
      
         
            ANEXĂ
            Anexele I, II și tabelul de raportare TLTRO-II B se modifică după cum urmează:
            
                        1.
                     
                     
                        În anexa I, secțiunea 3 se înlocuiește cu următorul text:
                     
                  „3.   
                  Calcularea ratei dobânzii
               
            
            
                        A.
                     
                     Fie 
                            suma creditării nete eligibile din perioada de referință specială cuprinsă între 1 martie 2020 și 31 martie 2021.
                  
                        B.
                     
                     Fie 
                            suma obținută prin adunarea creditării nete eligibile din perioada 1 aprilie 2019-31 martie 2021 și a soldului de credite eligibile la data de 31 martie 2019, aceasta fiind calculată ca:
                           .
                        Fie  devierea procentuală a  de la soldul de referință din perioada 1 aprilie 2019-31 martie 2021, respectiv,
                        EX va fi rotunjit la 15 zecimale. Atunci când OAB este egal cu zero, EX este considerat egal cu 1,15.
                     
                  
                        C.
                     
                     Fie 
                            media ratei operațiunii principale de refinanțare (MRO) aplicabile pe durata TLTRO-III 
                            și exprimată ca o rată procentuală anuală și fie 
                            media ratei facilității de depozit (DF) aplicabile pe durata TLTRO-III k, în condițiile în care rata aplicabilă a dobânzii se referă la durata respectivei TLTRO-III și este exprimată ca rată procentuală anuală, respectiv:În ecuațiile de mai sus  (pentru k=1,…,7) indică numărul de zile al TLTRO-III k, iar dacă MRO este desfășurată într-un regim de alocare integrală la o rată fixă,  indică rata minimă a ofertei aplicată MRO în ziua t a TLTRO-III k, sau, dacă MRO este desfășurată în cadrul unei licitații la rată variabilă,  indică rata minimă a ofertei aplicată MRO în ziua t a TLTRO-III k, în fiecare caz fiind exprimată ca rată procentuală anuală. În ecuațiile de mai sus  indică rata aplicată facilității de depozit în ziua t a TLTRO-III k, exprimată ca rată procentuală anuală.
                     
                  
                        D.
                     
                     
                        Fie kspecial
                            perioada de rată specială a dobânzii, respectiv perioada cuprinsă între 24 iunie 2020 și 23 iunie 2021, iar krol
                            cele două perioade care constituie durata rămasă a TLTRO-III k respective (cu referire la perioada cuprinsă între data decontării TLTRO-III respective și 23 iunie 2020 și la perioada cuprinsă între 24 iunie 2021 și scadența TLTRO-III respective sau rambursarea sa anticipată, după caz).
                        Fie  media ratei MRO rate aplicabile pe perioada ratei dobânzii speciale cuprinsă între 24 iunie 2020 și 23 iunie 2021 pentru TLTRO-III k, exprimată ca rată procentuală anuală, și fie  media ratei dobânzii pentru facilitatea de depozit aplicabile pe perioada ratei dobânzii speciale cuprinsă între 24 iunie 2020 și 23 iunie 2021 pentru TLTRO-III k, exprimată în fiecare caz ca rată procentuală anuală, respectiv:
                        În ecuațiile de mai sus  indică numărul de zile a perioadei  TLTRO-III k, iar dacă MRO este desfășurată într-un regim de alocare integrală la o rată fixă,  indică rata minimă a ofertei aplicată MRO în ziua t a perioadei  a TLTRO-III k, sau, dacă MRO este desfășurată în cadrul unei licitații la rată variabilă,  indică rata minimă a ofertei aplicată MRO în ziua t a periodei  a TLTRO-III k, în fiecare caz fiind exprimată ca rată procentuală anuală. În ecuațiile de mai sus  indică rata aplicată facilității de depozit în ziua t a perioadei  a TLTRO-III k, exprimată ca rată procentuală anuală.
                     
                  
                        E.
                     
                     Fie 
                            ajustarea de stimulare a ratei dobânzii, după caz, măsurată ca fracțiune din coridorul mediu între 
                            și 
                           ;
                  
                        F.
                     
                     Fie 
                            rata dobânzii aplicabilă pentru durată unei TLTRO-III k (rata finală a dobânzii), exprimată ca rată procentuală anuală. Fie 
                           . rata dobânzii aplicabilă pentru o perioadă 
                           
                        , cu j = special sau rol, a unei TLTRO-III k, exprimată ca rată procentuală anuală.
                  
                        G.
                     
                     Rata dobânzii 
                            este definită ca:În ecuația de mai sus,  indică numărul de zile a perioadei  a TLTRO-III k.
                        
                     
                  Rata dobânzii aplicabile fiecărei TLTRO-II se calculează după cum urmează:
            
                        (a)
                     
                     
                        În cazul în care un participant atinge sau depășește creditarea netă a acestuia în perioada de referință specială, rata dobânzii care urmează a fi aplicată sumelor împrumutate de participantul respectiv în cadrul TLTRO-II este:
                        
                                    (i)
                                 
                                 
                                    pe perioada de rată specială a dobânzii, rata dobânzii este media ratei facilității de depozit în perioada respectivă minus 50 de puncte de bază, care în niciun caz nu trebuie să fie mai mare de minus 100 de puncte de bază, respectiv:
                                    dacă , atunci ;
                                 
                              
                                    (ii)
                                 
                                 
                                    pe parcursul duratei rămase a respectivei TLTRO-III: media ratei facilității de depozit pe durata respectivei TLTRO-III, respectiv:
                                    dacă , atunci .
                                 
                              
                  
                        (b)
                     
                     
                        În cazul în care un participant nu atinge sau nu depășește creditarea netă a acestuia în perioada de referință specială, dar depășește soldul de referință de credite eligibile din a doua perioadă de referință cu cel puțin 1,15 %, rata dobânzii care urmează a fi aplicată sumelor împrumutate de participantul respectiv în cadrul TLTRO-II este:
                        
                                    (i)
                                 
                                 
                                    pe perioada de rată specială a dobânzii: cea mai scăzută medie a ratei operațiunii principale de refinanțare pe durata perioadei respective minus 50 de puncte de bază și media ratei facilității de depozit pe durata respectivei TLTRO-III, respectiv:
                                    dacă  și , atunci  și ;
                                 
                              
                                    (ii)
                                 
                                 
                                    pe parcursul duratei rămase a respectivei TLTRO-III: media ratei facilității de depozit pe durata respectivei TLTRO-III, respectiv:
                                    dacă  și , atunci  și 
                                 
                              
                  
                        (c)
                     
                     
                        În cazul în care un participant nu atinge sau nu depășește creditarea netă a acestuia în perioada de referință specială, dar depășește soldul de referință de credite eligibile din a doua perioadă de referință cu mai puțin de 1,15 %, rata dobânzii care urmează a fi aplicată sumelor împrumutate de participantul respectiv în cadrul TLTRO-II este:
                        
                                    (i)
                                 
                                 
                                    pe perioada de rată specială a dobânzii: cea mai scăzută medie a ratei operațiunii principale de refinanțare pe durata perioadei respective minus 50 de puncte de bază și rata dobânzii calculată în conformitate cu punctul (ii) de mai jos, respectiv:
                                    dacă  și , atunci  și ;
                                 
                              
                                    (ii)
                                 
                                 
                                    pe parcursul duratei rămase a respectivei TLTRO-III: rata dobânzii care crește linear în funcție de procentajul cu care participantul își depășește soldul de referință de credite eligibile, respectiv,
                                    dacă  și , atunci  și ;
                                 
                              
                  
                        (d)
                     
                     
                        În cazul în care un participant nu atinge sau nu depășește creditarea netă a acestuia în perioada de referință specială și nici nu depășește soldul de referință de credite eligibile din a doua perioadă de referință, rata dobânzii care urmează a fi aplicată sumelor împrumutate de participantul respectiv în cadrul TLTRO-II este:
                        
                                    (i)
                                 
                                 
                                    pe perioada de rată specială a dobânzii, media ratei operațiunii principale de refinanțare valabilă în perioada respectivă minus 50 de puncte de bază; și
                                    dacă  și , atunci ;
                                 
                              
                                    (ii)
                                 
                                 
                                    pe parcursul duratei rămase a respective TLTRO-III: media ratei operațiunii principale de refinanțare pe durata respectivei TLTRO-III, respectiv:
                                    dacă  și , atunci  și 
                                 
                              Ajustarea de stimulare a ratei dobânzii () va fi exprimată prin rotunjirea la 15 zecimale.
                        Ratele dobânzii  și  vor fi exprimate prin rotunjirea la 15 zecimale.
                        Rata finală a dobânzii  va fi exprimată ca o rată procentuală anuală, rotunjită în jos la a patra zecimală.”
                     
                  
                        (2)
                     
                     
                        Anexa II se modifică după cum urmează:
                        
                                    (a)
                                 
                                 
                                    în secțiunea 2, după primul paragraf se introduce următorul paragraf:
                                    „În cazul în care participanții intenționează să beneficieze de ratele dobânzii prevăzute la articolul 5 alineatul (1), al doilea raport cuprinde, de asemenea, date referitoare la perioada de referință specială, în mod similar cerințelor pentru a doua perioadă de referință.”;
                                 
                              
                                    (b)
                                 
                                 
                                    La punctul 2, al doilea paragraf se înlocuiește cu următorul text:
                                    „În ceea ce privește utilizarea informațiilor colectate, pentru a determina alocarea de creditare vor fi utilizate datele privind soldul de referință. În plus, datele privind creditarea netă eligibilă în cursul primei perioade de referință vor fi utilizate pentru calcularea creditării nete de referință și a soldului de referință. De asemenea, datele privind creditarea netă eligibilă în cursul celei de-a doua perioade de referință și, dacă este cazul, la perioada de referință specială, vor fi utilizate pentru a evalua evoluțiile creditării și, în consecință, ratele dobânzilor aplicabile. Toți ceilalți indicatori sunt necesari pentru verificarea coerenței interne a informațiilor și a consecvenței acestora cu datele statistice colectate în cadrul Eurosistemului, precum și pentru monitorizarea aprofundată a impactului programului TLTRO-III.”;
                                 
                              
                                    (c)
                                 
                                 
                                    secțiunea 1 litera (a) primul paragraf a doua liniuță se înlocuiește cu următorul text:
                                    
                                                „-
                                             
                                             
                                                Al doilea raport necesită modelul de date B completat pentru «a doua perioadă de referință», respectiv de la 1 aprilie 2019 la 31 martie 2021, în scopul calculării creditării nete eligibile și a comparațiilor față de valorile de referință pe care se bazează ratele dobânzii aplicabile.
                                             
                                          
                                                -
                                             
                                             
                                                Participanții care intenționează să beneficieze de ratele dobânzii prevăzute la articolul 5 alineatul (1) trebuie, de asemenea, să furnizeze modelul de date B completat pentru „perioada de referință specială”, și anume 1 martie [aprilie] 2020-31 martie 2021, în scopul calculării creditării nete eligibile și a efectuării comparațiilor față de creditarea netă de referință pe care se bazează ratele mai scăzute ale dobânzii.”;
                                             
                                          
                              
                                    (d)
                                 
                                 
                                    secțiunea 3 litera (a) al treilea paragraf se înlocuiește cu următorul text:
                                    „În modelul B, indicatorii referitori la solduri trebuie raportați la valoarea de la sfârșitul lunii care precede începutul perioadei de raportare și de la sfârșitul perioadei de raportare; prin urmare, pentru prima perioadă de referință soldurile trebuie raportate la valoarea de la data de 31 martie 2018 și 31 martie 2019; pentru a doua perioadă de referință soldurile trebuie raportate la valoarea de la data de 31 martie 2019 și 31 martie 2021; pentru perioadă specială de referință soldurile trebuie raportate la valoarea de la data de 29 februarie 2020 și 31 martie 2021. În schimb, datele privind tranzacțiile și ajustările trebuie să acopere toate efectele relevante care au loc în cursul perioadei de raportare.”;
                                 
                              
                                    (e)
                                 
                                 
                                    Modelul de raportare TLTRO-III B se înlocuiește cu următorul model B.
                                 
                              
                  
               „Model de raportare TLTRO-III A